《嘉平八日祷雪崇福观集霰随车至晚大雪凡三日广文邵丈志喜赋诗勉和元韵》
宋代·程公许

集霰才随紫马回，散花天已御风来。尘寰瞥地开仙境，和气融风入酒杯。

寒冱潜消人物疠，清吟肯傍簿书堆。南枝陡觉精神别，探借东皇信息催。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。